Högforsin ruukki

Karkkilan Talvirompetori
2026-02-07 09:00 - 15:00 (Europe/Helsinki) | Konepajahalli, Valurinkatu 3, Karkkila, 03600, Finland
Karkkilan Talvirompetori on Konepajahallissa 7.2.2026. Sisäänpääsymaksu 2€.Tervetuloa paikalle tekemään löytöjä ja juomaan vaikka kuppi kahvia Rompe Coffeelle.

Kudelmia kädentaitotapahtuma
2026-02-07 10:00 - 15:00 | Ala-Emalin kulttuurikeskus, Valurinkatu 2 C, Karkkila, 03600, Finland
Lankoihin, neuleeseen ja muihin tekstiilitekniikoihin sekä käsitöiden harrastamiseen keskittyvä käsityötapahtuma Ala-Emalin tunnelmallisella vintillä! Myynnissä lankoja, käsityötarvikkeita ja -kirjoja sekä itse käsityönä valmistettuja tekstiilituotteita. Vapaa pääsy! Ohjelmassa on lisäksi mm. Karkkilan kirjaston novellikoukku sekä käsityöelokuvanäytös Kino Laikassa (liput elokuvanäytökseen Kino Laikasta).

Ystävänpäivä Brunssi
2026-02-14 11:00 - 15:00 | Högforsin ruukki, Valurinkatu 2, Karkkila, 03600, Finland
💖 Ystävänpäiväbrunssi 💖
Lämpimästi tervetuloa nautiskelemaan kanssamme kiireettömästä Ystävänpäiväbrunssista!
Kutsu ystäväsi, rakkaasi tai perheesi ja vietä yhdessä herkullinen hetki hyvän ruoan äärellä. Tarjolla on herkkuja laidasta laitaan, rakkaudella valmistettuna.
🥗 Runsas salaattipöytä ja alkupalat
🍽️ Pääruokana mm.:
• Rinteen omaa lämmintä savulohta
• Kermaperunoita
• Meheviä lihapullia
• Paholaisen broileria
☕ Makeat herkut kahvin kera:
• Kinuski–vadelmarahkakakkua
• Lusikkaleipiä
• Mokkapaloja
💶 Hinta:
18 € / hlö
*Huipputarjous!!!*
Ennakkovarauksen tehneille 15€/hlö
(varaukset 01.02.2026 mennessä)
Lapset alle 12 v 8 € / hlö
Alle 2-vuotiaat veloitetuksetta
✨ Tule juhlistamaan ystävyyttä, rakkautta ja yhdessäoloa –
Ystävänpäivä brunssi, jossa sydän ja makunystyrät kohtaavat. ✨
Lounaskahvila Rinne
Valurinkatu 6
Karkkila
ruut.rinne@gmail.com
0458661992

Kerrosten kertomaa 2 -taidenäyttely
2026-03-01 12:00 - 2026-03-29 16:00 | Pihkassa -galleriatila, Valurinkatu 2 C, Karkkila, 03600, Finland
Urpu-Liisa Kuosmanen on Lohjalla asuva ja työskentelevä harrastelija maalari. Urpuliisa käyttää töissään akryylivärejä ja maalaa mielellään erilaisia kasveja ja esimerkiksi naivistisia maisemia.
¨Värimaailmani on tällä hetkellä kirkas ja iloinen. Saan väreistä itselleni iloa ja voimaa. Toivonkin, että työni tuovat iloa ja hyvää mieltä myös muille, tässä epävarmassa maailmantilanteessa.¨ Urpuliisa kertoo.
Näyttelyyn voi tutustua Havu putiikin aukioloaikoina:
To-Pe klo 12-18
La-Su klo 12-16

Naistenpäivän OMAVOIMA
2026-03-08 10:00 - 13:00
Tervetuloa aloittamaan päivä tavalla, joka ravitsee sekä kehoa että mieltä!
Sunnuntaina 8.3.2026 klo 10-13 Sola-Salissa
OMAVOIMA yhdistää vahvistavan lihaskuntoharjoituksen, yhteisen aamupalan ja palauttavan joogan äänimaljarentoutuksella. Aamu kutsuu herättelemään omaa voimaa, hengittämään vapaammin ja ottamaan tilaa.
Aamu sopii sinulle, joka kaipaat lempeää mutta vaikuttavaa tapaa lisätä voimaa, energiaa ja tasapainoa arkeesi. Et tarvitse aiempaa kokemusta, riittää, että tulet sellaisena kuin olet.
Ohjelmassa:
• Koko kehoa vahvistava lihaskuntoharjoitus
Turvallista, toiminnallista harjoittelua, joka herättelee kehon ja tukee arjen jaksamista
• Yhteinen aamupala
Rauhallinen hetki hengähtää, vaihtaa ajatuksia ja nauttia hyvästä olosta
• Jooga & äänimaljarentoutus
Kehoa avaavaa liikettä ja syvää rentoutumista, joka antaa päivälle selkeän ja levollisen alun
Ohjaajina: Valmentaja Marika Hyttinen ja joogaopettaja Outi Heiniö
Aamun hinta on 40€ sis. ohjelman ja tarjoilut.
Varaukset: www.varaaheti.fi/solasali
Lämpimästi tervetuloa!

Iloinen Eläintapahtuma
2026-03-14 10:00 - 16:00 | Konepajahalli, Valurinkatu 3, Karkkila, 03600, Finland
Tapahtumassa on mahdollista tutustua erilaisiin eläimiin. Paikalla on kissojen esittelynäyttely, jossa esitellään eri rotuja. Koiria on erilaisissa toimissa ja monta eri koirarotua on paikalla. Kanihyppääjät esittelevät kanien taitoja hyppykilpailuissa. Lelukissakilpailut (osallistuminen 2€/kissa) kello 12 ja 14, tuomari arvostelee ja palkitsee lelukissat. Paikalla on useita myyjiä, joilla on ihania tuotteita lemmikeille ja omistajille. Läntisen Uudenmaan eläinsuojeluyhdistys LUE ry on esittelemässä toimintaansa. Mahdollisuus moikata käärmeitä! Muita eläimiä on myös tulossa kuin edellä mainitut. Kahvio ja arpajaiset. Koko perheen mukava tapahtuma, jossa lämminhenkinen tunnelma toivottaa kaikki tervetulleeksi!

Scent and Soul 2026
2026-03-21 10:00 - 18:00 | Konepajahalli, Valurinkatu 3, Karkkila, 03600, Finland
Scent and Soul 2026 on Suomen ensimmäinen pelkästään tuoksujen ympärille rakentuva tapahtuma. Se kokoaa yhteen tuoksualan ammattilaiset ja harrastajat Högforsin ruukin Konepajahalliin, Karkkilaan. Scent and Soul tarjoaa mittavan paketin tutkimustietoa, tekemistä, elämyksiä ja upeita tuoksukokemuksia lauantaina 21.3.2026 klo 10–18. Tule tutustumaan tuoksubrändeihin, huippuluokan asiantuntijaluentoihin ja puheenvuoroihin, ja tekemään second hand- löytöjä TuoksuBasaariin. Ohjelmassa myös tuoksutyöpajoja (erillinen maksu), jossa pääset valmistamaan oman tuoksutuotteesi. Pääsylipun hinta ennakkoon 18 €, ovelta 20 €. Ryhmälippu (4 henkilöä) 55 €, vain ennakkoon. Alle 12-vuotiaat ilmaiseksi vanhempien seurassa.

Karkkilan vahvin 2026
2026-03-28 09:30 - 17:00 | Konepajahalli, Valurinkatu 3, Karkkila, 03600, Finland
Karkkilan vahvin -tittelistä kisaillaan taas!
28.3.2026 Konepajahallilla järjestettävien voimakisojen ovet aukeavat yleisölle klo 9.30. Naisten sarja alkaa klo 10.00, miesten sarja alkaa klo 14.00. Tapahtuma on päihteetön ja sopii koko perheelle! Tapahtumassa on KJS:n P13-14 pitämä kahvio.
Tervetuloa!

Juhlapäivän brunssi Uunisaunalla 28.3.
2026-03-28 11:00 - 15:00 | Högforsin ruukki, Valurinkatu 2, Karkkila, 03600, Finland
SUUNNITTELETKÖ HÄITÄ, MERKKIPÄIVÄÄ TAI MUITA IKIMUISTOISIA JUHLIA? ✨💍
28.3.2026, klo 11-15

Tervetuloa inspiroitumaan ja herkuttelemaan tunnelmalliseen tapahtumaan, jonka pääyhteistyössä järjestävät Uunisauna ja TCatering. Tämä ainutlaatuinen päivä kokoaa yhteen tulevat hääparit ja muut juhlia suunnittelevat upeaan Uunisaunan miljööseen, jossa ideat heräävät eloon.
Tapahtuma järjestetään mieleenpainuvassa rustiikkisessa Högforsin tehdasalueen miljöössä, jossa Uunisaunan juhlatilat luovat upeat ja tunnelmalliset puitteet unohtumattomille juhlille. TCateringin tarjoilut hurmaavat laadulla ja viimeistellyllä makumaailmalla. Yrityksen taustalla on vahva ja hioutunut ammattitaito sekä tinkimätön suhtautuminen raaka-aineisiin – jokainen yksityiskohta on tarkkaan harkittu, jotta juhlapäiväsi olisi täydellinen. Tapahtuma kokoaa yhteen myös muita lähialueen juhlapalveluiden toimijoita, jotta saat vinkkejä ja inspiraatiota oman juhlapäiväsi suunnitteluun.
Brunssin ja herkkubuffetin menun löydät valitsemasi kattauksen alta Uunisaunan verkkosivuilta, varaa paikkasi ennakkoon.

Tehtaan Hotellin Pääsiäinen
2026-04-03 16:00 - 2026-04-04 22:00 | Högforsin ruukki, Valurinkatu 2, Karkkila, 03600, Finland
Tehtaan Hotellin Klubin ravintolassa Karkkilassa suositun kevätmenun lisäksi maukas pääsiäismenu tarjolla pe 3.4. klo 16 – 20 ja la 4.4. klo 14 – 21.
Menu:
Pehmeä maa-artisokkakeitto L,G
Pitkään haudutettua karitsanpotkaa, tummaa timjamikastiketta, grillattua porkkanaa ja varsiparsakaalia & perunakakkunen L,G
Passionmousse ja paahdettua valkosuklaata L,G
Menu vain 49 € / henkilö.

Ursus Factory
2026-04-04 20:00 - 22:00 | Högforsin ruukki, Valurinkatu 2, Karkkila, 03600, Finland
Ursus Factory on laulaja-kitaristi Jussi Pelkosen ja rumpali-laulaja Aleksi Ripatin muodostama duo, joka on perustettu vuonna 2013. Yhtye on tunnettu erityisesti riehakkaista keikoistaan ja onkin kehuttu usein olevan yksi Suomen parhaista livebändeistä. Ytimessä on duon saumaton yhteys, joka purkautuu soitossa puhtaana, vastustamattomana rock ’n’ rollin riemuna.
Ursus Factory on poikkeuksellinen helmi suomalaisella musiikkikentällä, jonka riehakas neo-garagerock rämisee, mutta tinkimättömästi melodiat edellä. Yhtyeen yhdeksi tavaramerkiksi ovat nousseet Pelkosen pilke silmäkulmassa kirjailemat lyriikat, joissa poukkoileva tajunnanvirta ja veitsenterävät huomiot kulkevat rinta rinnan. Biisit ovat hillittömän energisiä ja oman hullaannuttavan silauksen antaa yhtyeelle ominainen tyyli, jossa toisella kädellä räjähtävät riffit mäiskii kuulijaa naamaan, samalla kun toisella kädellä laulujen aiheet silittävät herkästi poskea.

LAURA BIRN, TOMMI KORPELA JA ALEKSI SALMENPERÄ VIERAINA KINO LAIKASSA -ISÄNPÄIVÄ -ELOKUVA
2026-04-11 16:00 - 18:00 | Kino Laika, Valurinkatu 2 C, Karkkila, 03600, Finland
Kino Laikassa näytetään la 11.4. klo 16 Aleksi Salmenperän uutuuselokuva ISÄNPÄIVÄ.
Erikoisnäytöksessä ovat tekijävieraina näyttelijät Laura Birn ja Tommi Korpela sekä elokuvan ohjaaja Aleksi Salmenperä.

Kino Laikan tietovisat!
2026-04-11 16:00 - 2026-04-18 18:00 | Kino Laika, Valurinkatu 2 C, Karkkila, 03600, Finland
Kino Laikassa tietovisaillaan lauantaisin klo 16!
(Seuraavat kerrat: 11.4. ja 18.4.)
Laikan tietovisa on kahdenkymmenen kysymyksen yleistietokilpailu 1–6 hengen joukkueille. Kysymykset käsittelevät erilaisia aiheita luonnosta ja politiikasta maantieteeseen ja dadaan. Kisat järjestetään kabinetissa ja ne kestävät tunnista kahteen visailijoiden määrästä ja ripeydestä riippuen.
Ota baarista juoma ja tule arvuuttelemaan kinkkisten kysymysten äärelle.
Vapaa pääsy ja mainiot palkinnot! Ota kaveritkin mukaan!
Visailun vetää Eekku!

Antti Autio
2026-04-11 21:00 - 22:30 | Högforsin ruukki, Valurinkatu 2, Karkkila, 03600, Finland
Antti Autio on yksi Suomen rakastetuimmista uuden polven laulaja-lauluntekijöistä. Autio soittaa yhtyeensä kanssa raikkaaseen ja vahvaan laululyriikkaan sekä polveilevaan kitarointiin pohjautuvaa suomenkielistä musiikkia. Voimakkaat ja vilpittömät kappaleet kaipuusta ja rakkaudesta ovat lumonneet kuulijat ympäri Suomen. Ahkerasti keikkailevan artistin intensiiviset ja tunnelmalliset konsertit ovatkin useasti myyneet loppuun. Autiolla on poikkeuksellinen kyky vangita kuuntelija tilaan, jossa ajantaju sumenee.

TUPLASHOW – STAND UPPIA JA BINGOA KINO LAIKASSA
2026-04-18 18:00 - 20:00 | Högforsin ruukki, Valurinkatu 2, Karkkila, 03600, Finland
Kino Laikassa saadaan nautiskella taas bingosta sekä stand uppista, kun stagen ottavat haltuun Saara Toivanen ja Kaisa Pylkkänen! Luvassa on jännitystä ja naurua tihkuva tuplashow, joka ei varmastikaan jätä ketään kylmäksi.
Lämmittelijänä illan polkaisee käyntiin Mikko Penttilä! Mikko katselee maailmaa ja ihmisiä valtavalla mielenkiinnolla, mutta hieman vinksahtaneella katseella ja löytää arkisistakin asioista kieroja näkökulmia.
Penttilä on tuttu mm. Putouksesta ja improvisaatioteatteri Stella Polariksen riveistä.
KLO 18 KAISAN STAND UPP
“En tiedä onko Suomessa olemassa älykkäämpää ja taitavampaa stand up -koomikkoa, kuin Kaisa Pylkkänen.” Käsikirjoittajataustainen Kaisa Pylkkänen on kävelevä paradoksi: keski-ikäinen teini, anarkisti kontrollifriikki ja peniksiä kadehtiva feministi. Yön pimeinä tunteina Kaisa on tehnyt v*tutuksesta taidetta ja valkoviinistä ryppyvoidetta. Kaisa on myös Suomen kansainvälisimpiä koomikoita, joka on esiintynyt 16 eri maassa ja saanut sooloesitykselleen neljän tähden arvioita brittikriitikoilta.
KLO 19.00 SAARAN BINGO
“Bingoemännän lempeän tyly pelihetki rakkauden pallojen ääressä!” Helsingin bingokansan aikoinaan villinneessä, ja sittemmin mm. Sodankylässä ja useilla festareilla valloittaneessa Saaran legendaarisessa Bingossa ei sydämentykytyksiltä säästytä! Huumaavan jännittävässä bingossa tietenkin upeat palkinnot.
HOX! Tapahtumaan järjestetään bussikuljetus Helsingistä Kiasmalta saapuville. Bussiliput tulevat myyntiin pian.
Tietoa kuljetuksista Facebookista: Saaran bingo ja saarajohanna.toivanen@gmail.com

KOIRANPÄIVÄN ELOKUVANÄYTÖS – KOIRAKINO KINO LAIKASSA
2026-04-24 18:00 - 19:00 | Kino Laika, Valurinkatu 2 C, Karkkila, 03600, Finland
Maailman koiraystävällisimmässä elokuvateatterissa Kino Laikassa järjestetään koirille ikioma leffanäytös pe 24.4. klo 18.
Kyseinen päivä on kansainvälinen koirien päivä, ja siis mitä parhain ajankohta heiluttaa häntää ja haukkua ihmisten parhaimpien ystävien kunniaksi.
Elokuvaesityksessä nähdään Aki Kaurismäen lyhytelokuvat (These Boots, Bico ja Those We The Days). Jokaisessa elokuvassa on koirilla merkittävä roolinsa.
Kesto 17 min.
Koirakinoa isännöi rauhankoira-Rane, joka on katsonut Laikassa kymmeniä elokuvia, ja joka on Japanissa asti tunnettu elokuva-asiantuntija.
Liput 8 €/koiraperhe. (Puolet lipputuloista ohjataan Rescue-koirille) Ilman koiraankin saa tulla näytökseen.
Kaikkien lipunostaneiden kesken arvotaan Alahovin Viinitilan Vuppe-koiranoluita.
Tapahtuman järjestävät: Karkkilan seudun koirakerho (KSKK) ja Kino Laika.

Sointukylpy
2026-04-24 18:00 - 19:00 | Högforsin ruukki, Valurinkatu 2, Karkkila, 03600, Finland
Tule rentoutumaan ja nauttimaan äänien lempeästä ja harmonisesta soinnista!
Sointukylpy on kehon ja mielen kokonaisvaltainen kokemus, jonka syvärentouttava vaikutus antaa uutta, puhdasta energiaa sekä uusia voimavaroja. Sointukylvyssä soitetaan Tiibetiläisiä äänimaljoja ja muita lempeästi rentoutumisen tilaan johdattelevia soittimia. Kaikki ääni on miellyttävää ja lempeää.
Paikkavaraukset: www.varaaheti.fi/solasali

Ala-Emalin kirppistapahtuma 25.4.
2026-04-25 11:00 - 15:00 | Konepajahalli, Valurinkatu 3, Karkkila, 03600, Finland
Ala-Emalin suosittu kirppistapahtuma

järjestetään jälleen Konepajahallissa la 25.4. klo 11-15.

Varaa oma myyntipaikkasi laittamalla meille sähköpostia info@alaemali.fi

Paikkojen koot ja hinnat:

4×4
35€ (kannatusjäsenet)
45€ (ei jäsenet)
(Tätä kokoa rajattu määrä)

4×2
25€ (kannatusjäsenet)
35€ (ei jäsenet)

2×2
15€ (kannatusjäsenet)
25€ (ei jäsenet)

Meidän kauttamme on mahdollista vuokrata myös pöytä myyntipaikallesi.

Iso pöytä 10€ (4×2 tai 4×4 kokoiselle paikalle)
Pieni pöytä 5€ (2×2) kokoiselle paikalle)

Tuoksuöljytyöpaja 26.4.2026
2026-04-26 13:00 - 15:30 | Högforsin ruukki, Valurinkatu 2, Karkkila, 03600, Finland
MALANKA Kosmetiikan suositussa tuoksutyöpajassa sukelletaan syvemmälle tuoksujen maailmaan ja valmistetaan itse omista lempituoksuista koostuva tuoksuöljy. Työpaja sopii kaikille tuoksuista kiinnostuneille, aloittelijoille kuin myös jo hieman tuoksuja harrastaneille.
Lyhyen teoriaosan jälkeen päästään suunnittelemaan ja rakentamaan omista suosikkituoksuista rakentuvaa tuoksuöljyä Maaretan ohjauksessa. Tuoksuöljyn valmistuksessa voit halutessasi käyttää myös valmista tuoksureseptiä. Kaikki materiaalit ja välineet kuuluvat kurssin hintaan, ja mukaan kurssilta saat itse luonasi 10 ml kokoisen tuoksuöljyn. Tuoksutyöpajan lomassa nautitaan myös hyvät kahvit tai teet.

Tuoksuöljytyöpajan hinta ja sisältö
Ajankohta: Sunnuntai 26.4.2026 klo 13 – 15.30
Parfyymityöpajan kesto: 2,5 tuntia
Paikka: Högforsin ruukki, Karkkila
Hinta: 65 € / hlö
Työpaja sisältää:

Luennon ja ohjauksen
Kaikki työpajassa tarvittavat materiaalit ja välineet
Työpajassa valmistettavan 10 ml:n tuoksuöljyn
Kahvi/tee ja pieni suolainen tai makea välipala (ilmoitathan mahdolliset allergiat paikan lunastamisen yhteydessä, kiitos!)
Inspiroivan tilaisuuden kohdata ja keskustella muiden tuoksuharrastajien kanssa

Työpaja sopii kaikille tuoksuista kiinnostuneille, niin aloittelijoille kuin myös jo hieman tuoksuja harrastaneille.
Paikkoja on rajoitetusti.

Oudot linnut
2026-04-30 18:00 - 19:00 | Högforsin ruukki, Valurinkatu 2, Karkkila, 03600, Finland
Tänäkin vuonna Kino Laikan vappu polkaistaan käyntiin
rauhanlauluilla!
Oudot linnut, eli Kerttu ja Friida Lätti sekä Arttu Sundberg,
esittävät sodanvastaisia lauluja eri vuosikymmeniltä ja
lennättävät kuulijat eri maihin, genreihin ja tunnelmiin. Luvassa on
sekä rakastettuja klassikoita että yllätyksiä!
Oudot linnut -yhtyeen muodostavat Laikan tiskinkin takaa tuttu sisarduo
Kerttu ja Friida Lätti (laulu) sekä Arttu Sundberg (piano, kitara,
huuliharppu).

Tapsan rallit - Tapio Rautavaaran laulujen konsertti
2026-04-30 20:00 - 22:00 | Kino Laika, Valurinkatu 2 C, Karkkila, 03600, Finland
Mika Tallgren ja Silakka-apaja -orkesteri esittää:
Tapsan rallit – Tapio Rautavaaran laulujen konsertti
Kokoonpano: Mika Tallgren (laulu), Anna Tallgren (koskettimet,
saksofonit), Mauri Toropainen (kontrabasso), Juha Sivonen (runnut) ja
Jukka “Luihi” Salmi (kitara, mandoliini, viulu)
Silakka-apaja orkesteri tekee jo perinteeksi muodostuneen vappuaaton
konserttinsa Kino Laikan saliin vapunaattona 30.4. Konsertin aiheena on
Tapio Rautavaaran laulut. Tapio Rautavaara oli koko kansan tuntema
laulaja, näyttelijä ja urheilija. Parhaiten hänet muistetaan
yhteistyöstään Reino Helismaan kanssa. Rautavaaraa on kuvailtu
laulelman mestariksi. Tunnettuja Rautavaaran laulamia kappaleita ovat
muun muassa ”Kulkuri ja joutsen”, ”Reppu ja reissumies”,
”Päivänsäde ja menninkäinen”, ”Sininen uni” ja
”Yölinjalla” ja hän teki erityisesti monet Reino Helismaan
sanoittamat ja Toivo Kärjen säveltämät kappaleet tunnetuiksi.
Illan päättää Pidä huivista kiinni, Tatjana -disko Laikan kabinetissa klo 22-02.

Tehtaan Hotellin Iloinen Vappu 1.5.2026
2026-05-01 10:00 - 14:00 | Tehtaan hotelli, Bremerintie 2, Karkkila, 03600, Finland
Tervetuloa viettämään vappua Tehtaan Hotelliin. Brunssikattaukset klo 10.00 – 11.30 ja 12.30 – 14.00

Brunssimenu
Alkuun:
Keittiömestarin vihersalaatti (L, G)
Caesar Trio -salaatti lisukkeina mozzarella, savulohi ja paahdettu kana (L, G)
Tehtaan Hotellin sillitrio: mustaherukkasilliä, Napuesilliä, sipulisilliä ja keitetyt perunat (L, G)
Perunamakkara crostinit, rucolaa, puolukka-punasipulihilloketta, timjamiaiolia (L, PG)
Orzo-pastasalaatti rucolapestolla, kesäkurpitsalla ja kirsikkatomaateilla (L)
Tehtaan Hotellin leipävalikoima ja levitteet
Pääruoaksi:
BBQ-glaaserattua ylikypsää possua (L, G)
Haukikakkuset, wasabimajoneesi & kevätsipulia (L)
Makulihan makkaravalikoima (L, G) ja Klubin sinappia
Friteerattua halloumia & pinaattia,bataattia ja jalopenomajoneesia (L, G)
Kevätsipuliperunat (V, G)
Jälkiruoaksi:
Tehtaan keväinen, raikas smoothie (V)
Hotellin omaa simaa
Tuoreita munkkirinkilöitä (L)
Suklaamousse ja vadelmamelba (L,G)
Limejuustokakkua (L, G)
Löfbergin tummapaahtoinen kahvi
Hotellin haudutettu teevalikoima
Kaikki nämä herkut vain 36€ / henkilö, alle 12v. -50%

AldaArt taidenäyttely MIELIKUVITUKSIA
2026-05-02 12:00 - 2026-05-31 16:00 | Pihkassa -galleriatila, Valurinkatu 2 C, Karkkila, 03600, Finland
AldaArtin maalauksia mielikuvitelluista maisemista, joille katsoja voi itse mielikuvitella nimen, sijainnin ja tarinan.
Näyttely avoinna Havun Pihkassa -galleriatilassa
To-Pe klo 12-18
La-Su klo 12-16

Biljardikurssit, Ruukki Biljardi
2026-05-03 11:30 - 18:00 | Ruukkibiljardi, Valurinkatu 3 B, Karkkila, 03600, Finland
Suuren suosion saaneet biljardikurssit järjestetään jo kolmatta kertaa Ruukki Biljardissa. Kouluttaja toimii jälleen kokenut biljardi valmentaja Heikki Aunio. Luvassa pool-biljardin ja snookerin kursseja. Aikataulu
11.30-13.30 Pool Peruskurssi
13.45-15.45 Pool Peruskurssi
16.00-18.00 Snooker Peruskurssi
Hinnasto

Pool peruskurssi 59€/hlö
Snooker peruskurssi 69€/hlö

Varaukset ja lisätiedot sähköpostilla osoitteeseen ruukkibiljardi@gmail.com tai soittamalla 0443190592

Eau de Cologne – työpaja
2026-05-09 13:00 - 15:30 | Högforsin ruukki, Valurinkatu 2, Karkkila, 03600, Finland
Eau de Cologne -työpajan teemana on sitruksisen kevyt ja raikas tuoksuvesi, jonka historia juontaa jo 1700-luvun alkupuolelle. Ensimmäisen Eau de Colognen kehitti italialainen hajuvesimestari Giovanni Maria Farina, joka kuvaili luomaansa tuoksua ”keväiseksi, sateenjälkeiseksi aamuksi Italiassa, kun ilmassa on vuoriston narsissien ja appelsiininkukkien tuoksua”.
Työpajassa tutustutaan kölninveden historiaan ja sen monipuoliseen käyttöön eri aikoina. Tuoksuteltavana on edelleen tuotannossa olevaa, alkuperäistä Farina 1709 Eau de Cologne-kölninvettä, kuin myös myöhemmin suosituksi tullutta, ikonista 4711 Eau de Colognea.
Työpajassa valmistetaan oma Eau de Cologne, valmista reseptia omien mieltymysten mukaan varioiden. Kaikki materiaalit kuuluvat kurssin hintaan, ja mukaan saat itse valmistamasi 10 ml kokoisen kölninveden.
Työpajan lomassa tarjolla on hyvää kahvia/teetä ja pientä naposteltavaa, ja taatusti inspiroivaa keskustelua muiden tuoksuharrastajien kanssa!
Työpajan ajankohta: Lauantai 9.5.2026 klo 13 – 15.30
Parfyymityöpajan kesto: 2,5 tuntia
Paikka: Högforsin ruukki, Karkkila
Hinta: 55 € / hlö
Työpaja sisältää:

Kaikki työpajassa tarvittavat materiaalit ja välineet
Työpajassa valmistettavan 10 ml:n Eau de Colognen
Kahvia/teetä ja pientä naposteltavaa (ilmoitathan mahdolliset allergiat paikan lunastamisen yhteydessä, kiitos!)
Inspiroivan tilaisuuden kohdata ja keskustella muiden tuoksuharrastajien kanssa

Työpaja sopii kaikille tuoksuista kiinnostuneille, niin aloittelijoille kuin myös jo hieman tuoksuja harrastaneille.
Paikkoja on rajoitetusti.

Tehtaan Hotellin Äitienpäivä su 10.5.2026
2026-05-10 11:30 - 15:30 | Tehtaan hotelli, Bremerintie 2, Karkkila, 03600, Finland
Tervetuloa juhlimaan äitejä kanssamme Tehtaan Hotelliin. Kattaukset klo 11.30–13.00 ja klo 14.00–15.30
Alkuun
Klubin katkarapucocktail (L, G)
Paahdettua perunaa, parsaa ja hollandaisekastiketta (L, G)
Keväinen vihersalaatti, passionvinegraitte (L, G)
Sitruunapaahdettua kesäkurpitsaa, vuohenjuustomoussea ja vesikrassia (L, G)
Lohipastramia, pikkelöityä fenkolia ja wasabimajoneesia (L, G)
Pelto-Seppälän tilan naudan paahtopaistia, piparjuurikastiketta ja marinoitua punasipulia (L, G)
Peruna-sapas eli paahdettua perunaa, pestoa ja vegaanista muu-vuustoa (VEG, G)
Tehtaan Hotellin leipävalikoima ja levitteet
Pääruoaksi
Kotimaista kanaa keväisessä riesling-kastikkeessa (L, G)
Tehtaan Hotellin kevyesti savustettua kotimaista kirjolohta, Klubin tartar-kastiketta (L, G)
Marcon paremmat lihapullat kermakastikkeessa (L, G)
Paahdettua varhaiskaalia, minttudressing (L, G, PV)
Paahdettua perunaa ja kevätsipulia (L, G)
Jälkiruoaksi
Raparperi-mansikka brita (L, G)
Garyn oma suklaabrownie (L)
Klubin vaniljainen Bellinipannacotta (L, G)
Menu 58 € / henkilö, alle 12 v. -50%

Wings for Life World Run
2026-05-10 13:00 - 15:30 | Högforsin ruukki, Valurinkatu 2, Karkkila, 03600, Finland
Kansainvälinen hyväntekeväisyysjuoksutapahtuma, jossa kerätään ympärimaailmaa juoksemalla/kävelemällä/kelaten varoja selkäydinvammojen hoitoon, kuntoutukseen ja potilaiden toimintakyvyn parantamiseen. Kaikki tapahtumassa kerättävät varat menevät lyhentämättömänä toimintaa järjestävälle voittoa tavoittelemattomalle Wings for Life -säätiölle.
Hyväntekeväisyysjuoksu alkaa kello 14.00.
Tapahtumakeskus on kaupungintalon pihalla. Tapahtumakeskuksessa mm. Euron Kioski ja Ford Mustang parkki -Ford Mustang Owners of Finlandin järjestämänä!
Lisätietoja mm. Konjo Karkkila Finland facebook-sivuilta https://www.facebook.com/profile.php?id=61572435781382&locale=fi_FI
Lähde mukaan ulkoilemaan hyvän asian takia 🙂

Sami Saari ja Jazzpojat Show & Dinner Tehtaan Hotellissa pe 15.5.2026
2026-05-15 18:30 - 22:00 | Tehtaan hotelli, Bremerintie 2, Karkkila, 03600, Finland
Suomi-soulin kuningas Sami Saari ja Jazzpojat viihdyttävät Tehtaan Hotellin Klubilla pe 15.5.2025. Ennen keikkaa nautimme jazz-henkisen illallisen klo 18.30-20.00, jonka jälkeen Sam the Man ottaa lavan haltuun. Dinner & show -lipun hinta on 59 €/henkilö, tilaisuus on K-18. Lipun varanneille lähetetään Zettle -linkki, jolla maksun voi suorittaa turvallisesti etukäteen. Myös tilisiirto on mahdollinen ja paikan päältä Tehtaan Hotellistakin voi käydä lunastamassa paikat kevään jazzahtavimpaan iltaan. Menu ilmoitetaan hieman lähempänä tapahtumaa.

Konsertti Varma Taho Uunisaunalla 15.5.
2026-05-15 19:00 - 20:30 | Karkkila, Karkkila, Finland
Milla Malmbergin sävellyksiä ja sanoituksia esittää Varma Taho: Teemu Hurme, Erkki Kuuttila, Milla Malmberg ja Mauri Toropainen
Liput 10€ (mobilepay, kortti ja käteismaksu)
Uunisaunan erikoiset konsertti iltaan:
Lasi kuohuvaa & makea leivos (L,GL) 12€
Lasi viiniä & suolainen piirakka (L) 14€
Paikka- ja tarjoiluvaraukset: malmberg.milla@gmail.com

TUOMARI NURMIO JA TAHVO HIRVONEN TEKIJÄVIERAINA KINO LAIKASSA –DOKUMENTTIELOKUVA 13 KYLMÄÄ LAULUA
2026-05-16 16:00 - 18:00 | Kino Laika, Valurinkatu 2 C, Karkkila, 03600, Finland
Kino Laikassa esitetään la 16.5. klo 16 musiikkidokumentti 13 KYLMÄÄ LAULUA. Tekijävieraina paikalla muusikko Tuomari Nurmio ja dokumentin ohjaaja Tahvo Hirvonen.
Teemakonsertti ”Lauluja sodasta ja diktatuurista” esitettiin Helsingin juhlaviikkojen Huvilateltassa, Tampereen Tavara-asemalla ja vielä 30.9 2024 Tavastia -klubilla, missä dokumentti 13 KYLMÄÄ LAULUA tallennettiin.
Tuomari Nurmio kommentoi itse näin: ”Olen kirjoittanut nämä laulut yli 40 vuoden aikajänteellä, ja ne ovat pysyneet ajankohtaisina valitettavan hyvin. Vaikka teemat ovat pohjavireeltään synkkiä, niiden musta huumori toivottavasti toimii myös terapiana näinäkin pelon ja epävarmuuden aikoina.”
– Nämä laulut on kirjoiteltu yli neljänkymmenen vuoden aikajanalla. Olen itse kasvanut kylmän sodan ja kauhun tasapainon aikana Euroopan syrjäisessä kolkassa, jota kutsuttiin myös Kekkoslovakiaksi. Suuri ja mahtava Neuvostoliitto kontrolloi jokaista poliittista säröääntä pienessä naapurimaassaan. Venäjän autoritaarinen johto pyrkii nyt palauttamaan sen mahtiaseman, jonka se saavutti edellisen suursodan jälkeen.
-Ei siis uutta auringon alla. Mitkään laulut eivät näitä asioita ratkaise, eivätkä ne edes lohduta niitä viattomia, jotka joutuvat kärsimään vastuuttomien johtajien vallanhimosta. Kuitenkin tuntuu tärkeältä jollain tavalla jakaa tätä ahdistusta, ja toivoa ettei se jaettuna kaksinkertaistu. Olemme lopulta kaikki samassa veneessä, Josta emme pääse pakoon. Toivottavasti se edes lisää yhteenkuuluvaisuuden tunnetta.
